1. FK Příbram

1. Fotbalový klub Příbram, også kjent som kun 1. FK Příbram, er en tsjekkisk fotballklubb fra byen Příbram i regionen Sentralböhmen sentralt i Tsjekkia. Klubben ble opprinnelig grunnlagt som FC Příbram i 1928, men dagens klubb stammer fra en sammenslåing med storklubben Dukla Praha i 1996. Lagets draktfarger er svarte hjemmedrakter med grønne detaljer og svart underdel, mens bortedraktene er helsvarte. 1. FK Příbram spiller for øyeblikket i landets øverste divisjon Gambrinus liga, og spiller sine hjemmekamper på Na Litavce.UEFA.com – Czech Republic, Teams – 1. FK Příbram (Besøkt 27. januar 2013)

Klubben overtok Dukla Prahas plass i Gambrinus liga i 1997 og har, med unntak av 2007/2008-sesongen, spilt i denne divisjonen. Klubben har operert under ulike navn siden 1997, men skiftet til nåværende navn i 2008. De har aldri vunnet hverken det tsjekkiske seriemesterskapet eller det tsjekkiske cupmesterskapet Pohár České pošty. Klubben har deltatt i europeisk mesterskapssammenheng ved to anledninger, som var UEFA Intertoto Cup i 2000 og UEFA-cupen i 2001/2002-sesongen, dog uten å kvalifisere seg til videre sluttspill.UEFA.com – 1. FK Příbram: Historikk, UEFA-turneringer (Besøkt 27. januar 2013)

 Kjente spillere med tilknytting til klubben 
  Martin Hašek
  Lukáš Jarolím
  Ivo Knoflíček
  Marek Kulič
  Horst Siegl

 Referanser 

 Eksterne lenker 

 Klubbens profil hos Soccerway.com

Kategori:Fotballag i Tsjekkia
Kategori:Fotballag etablert i 1928